РЕПУБЛИКА БЪЛГАРИЯ
П Р О К У Р О Р С К А     К О Л Е Г И Я
                                             ИЗПЪЛНЯВАЩА ФУНКЦИИТЕ НА ВИСШ ПРОКУРОРСКИ СЪВЕТ

П Р О Т О К О Л   № 07

от редовното заседание 
на комисия „Управление на собствеността”
към Прокурорската колегия, 
изпълняваща функциите на Висш прокурорски съвет, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), 
проведено на 11.06.2024 г.

Днес, 11.06.2024 г., вторник, от 09,30 часа се проведе редовното заседание на комисия „Управление на собствеността” към Прокурорската колегия, изпълняваща функциите на Висш прокурорски съвет, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), в състав:

                                                               ПРЕДСЕДАТЕЛ:  Йордан Стоев 
                                                                         ЧЛЕНОВЕ:  Огнян Дамянов
                                                                                              Пламен Найденов

           От администрацията на Прокурорската колегия присъстваха: Ганка Тулева – началник отдел „Сграден фонд ПРБ“, дирекция „Бюджет и финанси и сграден фонд“ и Стоянка Георгиева – главен експерт в отдел „Сграден фонд ПРБ“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1.Писмо рег. № ВПС-7871/27.05.2024 г. от ОДМВР – Бургас, относно определяне на служители, които да осъществяват необходимите съгласувателни и координационни действия за необходимата документация във връзка с изпълнението на проектно предложение BG-RRP-4-020-0216 „Въвеждане на мерки за повишаване на енергийната ефективност на административната сграда с адрес: гр. Бургас, ул. „Христо Ботев“ № 46“.

-	Инвестиции и строителство:

1.ОТНОСНО: Съгласуване на предложение на административния ръководител на ОС – Благоевград във връзка с решение по т. 3.1. от протокол № 7/09.05.2024 г. от заседание на Комисия „Управление на собствеността“ към Съдийската колегия на ВСС.

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, 
изпълняваща функциите на Висш прокурорски съвет, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
РЕШИ:

I.	ПРИЕМА за целесъобразни и необходими предприетите действия от административния ръководител на ОС – Благоевград във връзка с участие на съда по Програма „Развитие на регионите“ 2021-2027 /ПРР/, Приоритет 1 на МРРБ, с проектно предложение за  финансиране изпълнението на допустими по програмата дейности за подобряване на експлоатационното състояние на сградата на пл. „Васил Левски“ № 1, гр. Благоевград, възложена за стопанисване на административния ръководител на ОС - Благоевград.

	II. ПРЕДЛАГА на Прокурорската колегия да приеме следното решение:

1.	ИЗРАЗЯВА ПОЛОЖИТЕЛНО СТАНОВИЩЕ по изпратеното в изпълнение на решение на комисия „Управление на собствеността“ към Съдийската колегия към Висшия съдебен по протокол № 08/23.05.2024 г., т. 1 предложение от административния ръководител на ОС – Благоевград за участие с проектно предложение за сградата на Съдебна палата – Благоевград по програма „Развитие на регионите“ 2021 – 2027 г., Приоритет 1 и коригиране на бюджета им с финансови средства по § 51-00 „Основен ремонт на ДМА“, в размер на 48 804 лв. с ДДС. 
Мотиви: Сградата се намира на пл. „Васил Левски“ № 1, гр. Благоевград и в нея се помещават структури на ПРБ.
2.	ИЗПРАЩА, на основание становище на Общото събрание на Висшия съдебен съвет и Висшия прокурорски съвет по протокол  № 3/11.04.2024 г.по т. 1.5, пето тире, становището по т. 1 на Съдийската колегия на Висшия съдебен съвет, по компетентност.
3.	ПРЕДЛАГА на Съдийската колегия, след произнасяне на комисия „Бюджет и финанси“ към Съдийската колегия на ВСС по т. 1 и вземане на окончателно решение, да бъде уведомена Прокурорската колегия.

III.	ВНАСЯ предложението като редовна точка в следващото заседание на Прокурорската колегия.

2.ОТНОСНО: Решение на Комисия „Управление на собствеността“ към Съдийската колегия на ВСС, взето по протокол № 08/23.05.2024 г., т. 3 относно обект „СМР етаж „сутерен“ в Административна сграда на ВСС, гр. София, ул. „Г. С. Раковски“ № 185“ – за сведение.

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, 
изпълняваща функциите на Висш прокурорски съвет, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
РЕШИ:

	I.  ПРИЕМА за сведение решението на Комисия „Управление на собствеността“ към Съдийската колегия на Висшия съдебен съвет, взето по протокол № 08/23.05.2024 г., т. 3 относно обект „СМР в етаж „сутерен“ в административна сграда, находяща се в гр. София, ул. „Г. С. Раковски“ № 185“.
	
	II. ВЪЗЛАГА на отдел „Сграден фонд ПРБ“, след получаване на допълнителна информация от Съдийската колегия по отношение осигуряването на финансови средства за изпълнение на ремонтните работи,  както и три оферти за изпълнение на строителство с предмет „СМР в етаж „сутерен“ в административна сграда, находяща се в гр. София, ул. „Г. С. Раковски“ № 185“, да докладва преписката повторно.

3.ОТНОСНО: Писмо от административния ръководител на Окръжна прокуратура - Силистра за предприемане на действия по изпълнение на обект: „Изготвяне на конструктивен проект за укрепване, възстановяване и сеизмично осигуряване на сграда, ползвана от РП – Силистра“.

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, 
изпълняваща функциите на Висш прокурорски съвет, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
РЕШИ:

3.1. ПРИЕМА за сведение решение по т. 6.3 от протокол № 10/06.06.2024 г. на комисия Управление на собствеността“ към Съдийска колегия,  за упълномощаване на административния ръководител на Окръжна прокуратура – Силистра да представлява Съдийската колегия на Висшия съдебен съвет /ВСС/, изпълняваща функциите на ВСС, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), в качеството ѝ на възложител по ЗУТ, като предприема законови и фактически действия пред държавните и общински органи за изменение на КККР и ПУП-ПР за УПИ VII-3695, кв. 16 по плана на ЦГЧ /I част/ - гр. Силистра за обект: „Присъединяване на имоти, находящи се в гр. Силистра, ул. „Илия Блъсков“ № 7 и № 9 към газопреносната мрежа, изграждане на пожароизвестителна система, ремонт на фасади“.
3.2. ПРИЕМА за необходимо и целесъобразно осигуряване на средства в размер на 1 800 лева с ДДС за  възлагане на услуга за изработване на проект за изменение на ПУП за УПИ VII, кв. 16 по плана на ЦГЧ /I част/ - гр. Силистра и проект за заснемане и изработване на проекти за изменение на КККР, засягащи промяната на имотната граница между ПИ с идентификатор 66425.500.5056 и ПИ с идентификатор 66425.500.3694, определен съгласно предоставена оферта, и сключване на договор за възлагане от административния ръководител на ОП – Силистра. Разходът е капиталов и следва да бъде осигурен по § 51-00 „Основен ремонт на ДМА“ от бюджета на ПРБ, чрез вътрешно-компенсирана промяна.
Мотиви: С решение по т. 5.1. от протокол № 4 от 30.05.2024 г. на ОС на ВСС и ВПС, е изразено положително становище по поименното разпределение на разходите за придобиване на ДМА и за основен ремонт по § 51-00 „Основен ремонт на ДМА“ и § 52-02 „Придобиване на сгради“ на обектите на съдебната власт за 2024 г., разделени в две части, както следва:
- Част А „Сметни стойности и разчет за финансиране на капиталовите разходи и трансфери през 2024 г. за обектите, предвидени за нуждите на съд или за съвместно ползване от съд и прокуратура“;
- Част Б „Сметни стойности и разчет за финансиране на капиталовите разходи и трансфери през 2024 г. за обектите, предвидени за нуждите на прокуратура“.
Обект: „Изготвяне на оценка за съответствие по смисъла на чл. 142, ал. 10 от ЗУТ на конструктивен проект за укрепване, възстановяване и сеизмично осигуряване на сграда, ползвана от РП – Силистра“ е част от приетото поименно разпределение на разходите за придобиване на ДМА и за основен ремонт по § 51-00 „Основен ремонт на ДМА“ по част Б „Сметни стойности и разчет за финансиране на капиталовите разходи и трансфери през 2024 г. за обектите, предвидени за нуждите на прокуратура“. Искането от ОП – Силистра за осигуряване на средства по § 51-00 за възлагане на услуга за изменение на КККР и ПУП-ПР за УПИ VII-3695, кв. 16 по плана на ЦГЧ /I част/ - гр. Силистра е след утвърждаване на поименното разпределение на разходите за придобиване на ДМА и за основен ремонт по § 51-00 „Основен ремонт на ДМА“ на обектите на съдебната власт за 2024 г.
За изпълнение на обектите от част Б „Сметни стойности и разчет за финансиране на капиталовите разходи и трансфери през 2024 г. за обектите, предвидени за нуждите на прокуратура“ ще бъдат осигурени по бюджета на Прокурорската колегия в размер на 1 123 793 лева.
Със същата сума ще бъде завишен бюджета на ПРБ по § 51-00 „Основен ремонт на ДМА“, която от своя страна ще коригира бюджетите на прокуратури със съответните суми за изпълнение на обекти в страната. 
След осигуряване на средствата по § 51-00 „Основен ремонт на ДМА“ по бюджета на ПРБ, следва да бъде коригиран бюджета на Окръжна прокуратура – Силистра със средства в размер на 1 800 лева с ДДС за изпълнение на услугата по т. 2, чрез вътрешно-компенсирана промяна.
3.3. ИЗПРАЩА решението на комисия „Бюджет и финанси и съдебна администрация“ към Прокурорската колегия за сведение, на и.ф. Главен прокурор на Република България на разпореждане и на административния ръководител на Окръжна прокуратура – Силистра, за сведение и изпълнение.

4.ОТНОСНО: Информация за планираните текущи ремонти в сградите и/или помещенията на органите от системата на Прокуратурата на Република България през 2024 г., предоставена от Администрация на Главния прокурор.

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, 
изпълняваща функциите на Висш прокурорски съвет, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
РЕШИ:

4.1. ПРИЕМА за сведение, предоставената от администрацията на Главния прокурор информация за текущи ремонти в сградите и/или помещенията на органите от системата на Прокуратурата на Република България през 2024 г.

 Мотиви: Осигурени са средства по § 10-30 „Текущи ремонти“ по бюджета на ПРБ, както следва: За сгради и съоръжения, ползвани от Национална следствена служба, АГП, почивните и учебни бази – 1 483 315 лв. без ДДС и за сграден фонд, ползван от структурите на прокуратурата в страната на обща стойност 759 602,09 лева без ДДС.

-	Управление на собствеността:

5.ОТНОСНО: Изразяване на становище от Прокурорската колегия по решение за упълномощаване на представляващия Съдийската колегия на Висшия съдебен съвет да отправи искане до председателя на Общински съвет - Царево и кмета на община Царево за учредяване безвъзмездно и безсрочно вещно право на строеж върху общински недвижим имот.

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, 
изпълняваща функциите на Висш прокурорски съвет, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
РЕШИ:

I. ПРИЕМА решението на комисия „Управление на собствеността“ към Съдийската колегия на Висшия съдебен съвет, взето по протокол № 6/25.04.2024 г., т. 10, за учредяване безвъзмездно и безсрочно вещно право на строеж върху общински недвижим имот, актуван с АЧОС № 1298/15.01.2010 г. - представляващ поземлен имот /ПИ/ с и.д 48619.502.605  с площ от 400 кв.м. по КККР на гр. Царево, с начин на трайно ползване за „административна сграда, комплекс”, за изграждане на сграда - за съд и прокуратура.

II.	ПРЕДЛАГА на Прокурорската колегия да приеме следното решение: 

1. Изразява положително становище по предложения проект на решение за упълномощаване на представляващия Висшия съдебен съвет да отправи искане до председателя на Общински съвет – Царево и кмета на община - Царево за учредяване безвъзмездно и безсрочно вещно право на строеж върху общински недвижим имот, актуван с АЧОС № 1298/15.01.2010 г. - представляващ поземлен имот /ПИ/ с и.д 48619.502.605  с площ от 400 кв.м. по КККР на гр. Царево, обл. Бургас, одобрена със заповед № РД-18-56/24.08.2006 г. на изпълнителния директор на АК, изменена със заповед № КД-14-02-1784/21.12.2009 г. на началника на СГКК Бургас, при съседи: ПИ № 48619.502.604, ПИ № 48619.502.607, ПИ № 48619.502.606, ПИ № 48619.502.451, ПИ № 8619.502.432, с начин на трайно ползване за „административна сграда, комплекс”, за изграждане на сграда - за съд и прокуратура, с максимална РЗП 1900 кв.м., със следните устройствени показатели: Пзастр. и Кинт. не се ограничават, Кк-15 м. /до 5 етажа/, 30% озеленяване.
2. ИЗПРАЩА решението на Съдийската колегия на Висшия съдебен съвет, изпълняваща функциите на Висш съдебен съвет, съгласно § 23, ал. 2 от ПЗР на ЗИД на КРБ /обн. ДВ, бр. 106/22.12.2023 г./, по компетентност.

III. ВНАСЯ предложението като редовна точка в следващото редовно заседание на Прокурорската колегия 
6.ОТНОСНО: Изразяване на становище от Прокурорската колегия по образувана преписка в МРРБ за провеждане на процедура за предоставяне в управление на части от имот – публична държавна собственост, находящ се в гр. Габрово, ул. „Янтра“ № 6, на Съдийската колегия на ВСС, за нуждите на Окръжна прокуратура – Габрово.

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, 
изпълняваща функциите на Висш прокурорски съвет, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
РЕШИ:

6.1. ПРИЕМА за необходимо и целесъобразно да бъде продължена процедура по реда на чл. 15, ал. 2 и чл. 17, ал. 1 от ЗДС, по образувана преписка в МРРБ с вх. № 90-05-545/28.03.2023 г., като същата се допълни както следва: отнемане от Министерство на вътрешните работи, поради отпаднала необходимост на поземлен имот с идентификатор 14218.510.265 с площ 416 кв.м., втори и трети етаж от административна сграда с идентификатор 14218.510.265.1, със застроена площ 290 кв.м., административна сграда – салон с идентификатор 14218.510.265.2, със застроена площ 59 кв.м. и склад с идентификатор 14218.510.265.3, със застроена площ 14 кв.м., и за безвъзмездното им предоставяне в управление на Съдийската колегия, за нуждите на Окръжна прокуратура – Габрово. 
6.2. ВЪЗЛАГА на отдел „Сграден фонд ПРБ“ да подготви писмо до административния ръководител на Окръжна прокуратура – Габрово, чрез Администрация на Главния прокурор на Република България, за изразяване на становище относно провеждане на процедура по реда на чл. 15, ал. 2 и чл. 17, ал. 1 от Закона за държавната собственост, по образувана преписка в МРРБ с вх.  № 90-05-545/28.03.2023 г., допълнена както следва: 
-	отнемане от Министерство на вътрешните работи, поради отпаднала необходимост на имот, находящ се в гр. Габрово, ул. „Янтра“   № 6, представляващ поземлен имот с идентификатор 14218.510.265 с площ 416 кв.м., втори и трети етаж от административна сграда с идентификатор 14218.510.265.1, със застроена площ 290 кв.м., административна сграда – салон с идентификатор 14218.510.265.2, със застроена площ 59 кв.м. и склад с идентификатор 14218.510.265.3, със застроена площ 14 кв.м.; 
- отнемане от Министерство от правосъдието, поради отпаднала необходимост на част от имот, представляваща следните помещения: коридор към килиите – 15,84 кв.м., 9 бр. килии с обща площ – 83,58 кв.м., коридор – 28 кв.м., коридор към банята и склада – 9,3 кв.м., склад – 4,32 кв.м., баня и перално помещение – 17,34 кв.м., разположени на сутерен в административна сграда с идентификатор 14218.510.265.1, находяща се в гр. Габрово, ул. „Янтра“ № 6
и за безвъзмездното им предоставяне в управление на Съдийската колегия, за нуждите на Окръжна прокуратура – Габрово. 
6.3. ВЪЗЛАГА на отдел „Сграден фонд ПРБ“ да докладва повторно преписката, след получаване на изисканата информация  по т. 6.2. 

7.ОТНОСНО: Предложение за придобиване в собственост на имот, находящ се в гр. Варна, ул. „Алеко Константинов“ № 2, от Съдийската колегия на ВСС, за нуждите на Районна прокуратура – Варна към Окръжна прокуратура – Варна.
Приложение: Решение на Комисия „Управление на собствеността“ към СК на ВСС по протокол № 08/23.05.2024 г., т. 5.

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, 
изпълняваща функциите на Висш прокурорски съвет, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
РЕШИ:

7.1. ВЪЗЛАГА на отдел „Сграден фонд ПРБ“ да подготви писмо до административния ръководител на Окръжна прокуратура – Варна, чрез Администрация на Главния прокурор на Република България, за изразяване на становище, относно необходимостта от придобиване в собственост на имот - общинска собственост, находящ се в гр. Варна, ул. „Алеко Константинов“ № 2, чрез акт за дарение от община Варна, от Съдийската колегия на ВСС, за обезпечаване нуждите от сграден фонд за Районна прокуратура – Варна.
	7.2. ВЪЗЛАГА на отдел „Сграден фонд ПРБ“ да докладва повторно преписката, след получаване на изисканата информация  по т. 7.1. 

8.ОТНОСНО: Проект на решение за разпределяне на имоти от ведомствения жилищен фонд на досегашния ВСС, между Съдийската колегия на ВСС и Прокурорската колегия – за сведение.

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, 
изпълняваща функциите на Висш прокурорски съвет, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
РЕШИ:

      I.ПРЕДЛАГА на Прокурорската колегия да приеме следното решение:

1.	ПРИЕМА за сведение решението на Съдийската колегия на Висшия съдебен съвет,  изпълняваща функциите на Висш съдебен съвет, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), взето по протокол № 23/21.05.2024 г., т. 20.1.2, с което РАЗПРЕДЕЛЯ на Прокурорската колегия, изпълняваща функциите на Висш прокурорски съвет, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) ползването и стопанисването на изброените по-долу ведомствени жилища, както следва:
- апартамент № 99, в гр. София, р-н „Лозенец“, кв. 209, ул. „Драгалевска“, бл. 23-29, вх. ж, ет. 1;
	-  апартамент № 43, находящ се в гр. София, ж.к. „Красно село“, бл. 199, ет. 10.

      II.ВНАСЯ предложението като редовна точка в следващото редовно заседание на Прокурорската колегия.
9.ОТНОСНО: Решение на Комисия „Управление на собствеността“ към Съдийската колегия на Висшия съдебен съвет, взето по протокол № 08/23.05.2024 г., т. 6, относно установяване собствеността на недвижим имот, находящ се в гр. Трявна, ул. „Бачо Киро“ № 1 – за сведение.

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, 
изпълняваща функциите на Висш прокурорски съвет, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
РЕШИ:

	I.  ПРИЕМА за сведение решението на Комисия „Управление на собствеността“ към Съдийската колегия на Висшия съдебен съвет, взето по протокол № 08/23.05.2024 г., т. 6 относно установяване на собствеността на недвижим имот, находящ се в гр. Трявна, ул. „Бачо Киро“ № 1.
	
	II. ВЪЗЛАГА на отдел „Сграден фонд ПРБ“, при получаване на допълнителна информация от Съдийската колегия във връзка с установяване собствеността на недвижимия имот, находящ се в гр. Трявна, ул. „Бачо Киро“ № 1, да докладва преписката повторно.

Допълнителни точки, включени за разглеждане
в заседанието на Комисия „Управление на собствеността”

10.ОТНОСНО: Писмо рег. № ВПС-7871/27.05.2024 г. от ОДМВР – Бургас, относно определяне на служители, които да осъществяват необходимите съгласувателни и координационни действия за необходимата документация във връзка с изпълнението на проектно предложение BG-RRP-4-020-0216 „Въвеждане на мерки за повишаване на енергийната ефективност на административната сграда с адрес: гр. Бургас, ул. „Христо Ботев“ № 46“.

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, 
изпълняваща функциите на Висш прокурорски съвет, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
РЕШИ:

	I. ДАВА СЪГЛАСИЕ административния ръководител на Окръжна прокуратура – Бургас да съгласува заданието за проектиране на обект: „Въвеждане на мерки за повишаване на енергийната ефективност на административната сграда с местонахождение: Област Бургас, Община Бургас, гр. Бургас, ул. „Христо Ботев“ № 46“ във връзка с изпълнението на проектно предложение BG-RRP-4-020-0216, изготвено от Областна дирекция на МВР – Бургас.

II. ПРЕДЛАГА на Прокурорската колегия да приеме следното решение:

	1. ВЪЗЛАГА на административния ръководител на Окръжна прокуратура – Бургас да съгласува задание за проектиране на обект: „Въвеждане на мерки за повишаване на енергийната ефективност на административната сграда с местонахождение: Област Бургас, Община Бургас, гр. Бургас, ул. „Христо Ботев“ № 46“ във връзка с изпълнението на проектно предложение BG-RRP-4-020-0216, изготвено от Областна дирекция на МВР – Бургас.
2. ИЗПРАЩА решението на административния ръководител на Окръжна прокуратура – Бургас, за сведение и изпълнение.
3. ИЗПРАЩА решението на директора на ОДМВР – Бургас, за сведение.
4. ИЗПРАЩА решението на Съдийската колегия на Висшия съдебен съвет, изпълняваща функциите на Висш съдебен съвет, съгласно § 23, ал. 2 от ПЗР на ЗИД на КРБ /обн. ДВ, бр. 106/22.12.2023 г./, за сведение.

III. ВНАСЯ предложението като допълнителна точка в заседанието на Прокурорската колегия, насрочено за 12.06.2024 г.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПРОКУРОРСКАТА КОЛЕГИЯ: /п/
                                              ЙОРДАН СТОЕВ